CELEX: 31982R3437
Language: el
Date: 1982-12-14 00:00:00
Title: Κανονισμός (EOK) αριθ. 3437/82 τού Συμβουλίου τής 14ης Δεκεμβρίου 1982 περί τροποποιήσεως τού κανονισμού (EOK) αριθ. 878/77 περί τών τιμών συναλλάγματος πού πρέπει νά εφαρμοσθούν στό γεωργικό τομέα

Avis juridique important

|

31982R3437

Κανονισμός (EOK) αριθ. 3437/82 τού Συμβουλίου τής 14ης Δεκεμβρίου 1982 περί τροποποιήσεως τού κανονισμού (EOK) αριθ. 878/77 περί τών τιμών συναλλάγματος πού πρέπει νά εφαρμοσθούν στό γεωργικό τομέα  

Επίσημη Εφημερίδα αριθ. L 362 της 23/12/1982 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 3437/82 ΤΟΥ ΣΥΜΒΟΥΛΙΟΥ  της 14ης Δεκεμβρίου 1982  περί τροποποιήσεως του κανονισμού (ΕΟΚ) αριθ. 878/77 περί των τιμών συναλλάγματος που πρέπει να εφαρμοσθούν στο γεωργικό τομέα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι οι εργασίες σχετικά με την πρόταση κανονισμού του Συμβουλίου για τις τιμές συναλλάγματος που πρέπει να εφαρμοσθούν στο γεωργικό τομέα, που υπέβαλε η Επιτροπή στις 20 Φεβρουαρίου 1980, δεν έχουν ακόμα ολοκληρωθεί· ότι όταν υιοθετήθηκαν οι προτάσεις για τον καθορισμό των τιμών ορισμένων γεωργικών προϊόντων και ορισμένων συναφών μέτρων, που υπέβαλε η Επιτροπή στις 8 Φεβρουαρίου 1982, η τροποποίηση που αποτελεί το αντικείμενο του παρόντος κανονισμού αναβλήθηκε·  ότι οι ισχύουσες διατάξεις του κανονισμού (ΕΟΚ) αριθ. 878/77 (2), όπως τροποποιήθηκε τελευταία από τον κανονισμό (ΕΟΚ) αριθ. 2792/82 (3), περί της προσαρμογής των ποσών που έχουν καθοριστεί σε ECU και δεν συνδέονται με τον καθορισμό των τιμών, ιδίως στα πλαίσια της γεωργικής διαρθρωτικής πολιτικής, μετά από τροποποίηση των αντιπροσωπευτικών τιμών, προβλέπουν μόνο προσαρμογή 2 %, ανεξάρτητα από την πραγματική εξέλιξη των αντιπροσωπευτικών τιμών· ότι είναι, επομένως, σκόπιμο να τροποποιηθεί σχετικά το άρθρο 5 του εν λόγω κανονισμού, που θα ισχύει κατά το μήνα Ιανουάριο του 1983·  ότι είναι αναγκαίο να καλύπτονται όλες οι περιπτώσεις που μπορεί να προκύψουν· ότι είναι, συνεπώς, σκόπιμο να προβλεφθεί ότι η αύξηση δεν μπορεί να είναι μεγαλύτερη από το ποσό που είναι αναγκαίο για να αποφευχθεί μείωση σε εθνικό νόμισμα στο Κράτος μέλος στο νόμισμα του οποίου είναι μεγαλύτερη η ανατίμηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 του κανονισμού (ΕΟΚ) αριθ. 878/77, η παράγραφος 2 αντικαθίσταται ως εξής:  «2. Σε περίπτωση ανατίμησης μιας ή περισσότερων γεωργικών τιμών συναλλάγματος, τα ποσά που έχουν καθοριστεί σε ECU και δεν συνδέονται με τον καθορισμό τιμών, μπορούν να αυξηθούν κατά τη διαδικασία που αναφέρεται στην παράγραφο 1.  3. Όσον αφορά τα ποσά που καθορίζουν τα Κράτη μέλη εντός των ανώτατων και κατώτατων ορίων, η αύξηση εφαρμόζεται στο ανώτατο και στο κατώτατο ποσό.  Όταν πρόκειται για το ανώτατο όριο, η αύξηση δεν μπορεί να είναι ανώτερη από το ποσό που είναι αναγκαίο για να αποφευχθεί ενδεχόμενη μείωση σε εθνικό νόμισμα των ποσών που εφαρμόζονται πραγματικά στο Κράτος μέλος στο οποίο είναι μεγαλύτερη η επίπτωση της ανατίμησης επί των ποσών αυτών.  Όταν πρόκειται γία το κατώτατο όριο, εφαρμόζεται η παράγραφος 4.  4. Όσον αφορά τα ποσά που δεν αναφέρονται στην παράγραφο 3, η αύξηση δεν μπορεί να είναι ανώτερη από το ποσο που είναι αναγκαίο για να αποφευχθεί ενδεχόμενη μείωση σε εθνικό νόμισμα των εν λόγω ποσών στο Κράτος μέλος στο νόμισμα του οποίου είναι μεγαλύτερη η ανατίμηση».  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται κατά το μήνα Ιανουάριο του 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Δεκεμβρίου 1982.  Για το Συμβούλιο  Ο Πρόεδρος  N. A. KOFOED  (1) ΕΕ αριθ. C 97 της 21. 4. 1980, σ. 1 και  ΕΕ αριθ. C 104 της 26. 4. 1982, σ. 25.  (2) ΕΕ αριθ. L 106 της 29. 4. 1977, σ. 27.  (3) ΕΕ αριθ. L 295 της 21. 10. 1982, σ. 6.